  Туспуктэм: biathlonrus.com Наталия Сильвестрова Удмуртиысь биатлонист Александр Корнев Уфаын ортчем Россилэн кубокез понна вожвылъяськонлэн ньылетӥ люкетаз 10 иськемъем спринтын зарни медаль утӥз. Со сярысь элькунысь физкультурая но спортъя министерстволэн пресс-службаез ивортӥз. Биатлонист кыказ ик рубежын шонер ыбылӥськиз но гонкаез 24 минут но 37.9 секунд куспын ортчиз. Спортсменлэн та нырысетӥ вормонэз. Кыкетӥ инты Санкт-Петербургысь Максим Цветков басьтӥз (+1.0 (0)), кыкетӥ интыын Новосибирск улосвыл но Алтай шаер онна ӵошатскись Даниил Серохвостов (+4.1 (0)). Тодэ вайытом, Удмуртиысь биатлонист Ильназ Мухамедзянов нимаз бызьылонын бронза медаль утӥз, спринтын 12-тӥ луиз (+50.2 (1)). Ватсалом, Россилэн кубокез понна вожвылъяськонлэн витетӥ люкетэз, озьы ик Россилэн чемпионатэз 2023-тӥ арын 10-17 толшоре Рыбинскын ортчоз.  Тегъёс: Спорт Биатлон Удмуртия Россия  